Diari Oficial de la Generalitat Valenciana


Sumari del DOGV 5639, del 14-11-2007 (2007/13274)

Assumpte civil 000055/2006. Notificació de la interlocutòria d'adjudicació a Francisco José Martínez Fructuoso.
---------------------------------------------------------------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13684


Data del document
:   04-10-2007

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 000055/2006. Notificació de la interlocutòria d'adjudicació a Francisco José Martínez Fructuoso. [2007/13590]  
En el procediment hipotecari, seguit davant el Jutjat de Primera Instància número 2 de Torrevieja (Alacant) amb el número 55/2006, a instància de Banco Pastor, SA, contra Francisco José Martínez Fructuoso, s'ha dictat la interlocutòria d'adjudicació de data 24 de juliol de 2007, la part dispositiva de la qual, literalment, diu així:  
«Part dispositiva  
S'adjudica la finca registral número 101.412 del Registre de la Propietat de Torrevieja número 2, inscrita al Registre esmentat, al tom 2575, llibre 1436, foli 219, i se n'adjudica el ple domini a favor de l'entitat Banco Pastor, SA, que té el codi d'identificació fiscal número B74537830, i el domicilio social al carrer de Cantón Pequeño, 1, de la Corunya, per la suma de 89.937,41 euros (huitanta-nou mil nou-cents trenta-set euros i quaranta-un cèntims).  
Es cancel·la i es deixa sense efecte la hipoteca que garantia el crèdit de l'actora, i es designa per a la localització la descripció registral de la finca que consta al fet primer d'esta interlocutòria, i a este efecte, i a instància dels adquirents, s'expedirà, si escau, un manament de cancel·lació de l'anotació o inscripció de gravamen que haja originat la rematada o l'adjudicació de les finques esmentades.  
Es cancel·len i es deixen sense efecte totes les inscripcions i anotacions posteriors, fins i tot les que s'hagueren efectuat després d'expedit el certificat establit en l'article 656, i s'hi fa constar el manament que el valor del que s'ha venut o adjudicat va ser igual o inferior a l'import total del crèdit de l'actor i, i si l'ha superat, que es va retindre el romanent a disposició de les persones interessades; i també es va expressar en estos manaments les altres circumstàncies que la legislació hipotecària exigia per a la inscripció de la cancel·lació.  
Perquè es complisquen estes cancel·lacions, lliureu el manament oportú per duplicat al registrador de la propietat de Torrevieja i feu-hi constar que del contingut d'estes actuacions no es pot certificar l'existència o la inexistència d'arrendataris de les finques.  
Si l'adquirent ho sol·licita, poseu-lo en possessió de l'immoble que no estiga ocupat; i si l'immoble està ocupat, procediu-ne de manera immediata al llançament una vegada s'haja resolt, d'acord amb l'establit a l'apartat 2 de l'article 661, que l'ocupant o ocupants no tenen dret a romandre-hi; i feu saber als ocupants desallotjats que podran exercitar els drets que creguen que els assistixen al juí que corresponga. No obstant això, si tot i estar l'immoble ocupat, no s'ha procedit prèviament d'acord amb el que disposa l'apartat 2 de l'article 661, l'adquirent podrà sol·licitar al tribunal de l'execució el llançament dels qui, atés el que disposa l'article 661, es puguen considerar ocupants de mer fet o sense títol suficient. La petició l'haurà d'efectuar el rematant o adjudicatari en el termini d'un any des de l'adquisició de l'immoble, transcorregut este termini la pretensió de desallotjament només es podrà fer valdre al juí que corresponga. La petició de llançament a què es referix l'apartat anterior es notificarà als ocupants indicats per l'adquirent, amb citació a una vista dins del termini de 10 dies, en la qual podrà al·legar i provar el que consideren oportú pel que fa a la seua situació. El tribunal, a través d'una interlocutòria, sense un recurs ulterior, resoldrà sobre el llançament, que decretarà en tot cas si l'ocupant o els ocupants esmentats no compareixen sense causa justa. La interlocutòria que resolga sobre el llançament dels ocupants d'un immoble deixarà fora de perill, siga quin siga el seu contingut, els drets de les persones interessades, que es podran exercitar al juí que corresponga.  
Perquè es complisca la inscripció de l'adquisició, que el secretari judicial expedisca, una vegada ferma la present resolució, una testimoniança, comprensiva d'esta inscripció en què s'expresse, si escau, que s'ha consignat el preu, i també les altres circumstàncies necessàries per a la inscripció, d'acord amb la legislació hipotecària i si el rematant ha obtingut un crèdit per a atendre el pagament del preu de la rematada i, si escau, el dipòsit previ, amb la indicació dels imports finançats i l'entitat que hi haja concedit el préstec, als efectes establits en l'article 134 de la Llei Hipotecària.  
Que l'actor Banco Pastor, SA, entenga percebuda la suma de 89.937,41 euros, com a pagament de la part del crèdit reclamat en este procediment.  
Contra esta resolució s'hi pot interposar un recurs de reposició en el termini de cinc dies, per escrit, i davant este mateix Jutjat.  
Així ho acorda, mana i firma Jesús Alemany Eguidazu, magistrat jutge del Jutjat de Primera Instància número 2 de Torrevieja i partit. En done fe».  
Mitjançant la provisió de 4 d'octubre de 2007, el jutge ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació a l'executat Francisco José Martínez Fructuoso.  
Torrevieja, 4 d'octubre de 2007.- El secretari judicial: Antonio Jiménez Hurtado.